  Туспуктэм: t.me/yaroslav_semenov Майя Бывальцева Сарапулын выль поликлиникалэсь фундаментсэ лэсьтон борды басьтӥськизы. Со сярысь Удмуртиысь кивалтэтлэн тӧроез Ярослав Семйнов телеграм-каналаз ивортӥз. « Ужъёс чаклам радлыкъя мыно, материалъёс тырмыт. Удмуртиысь кивалтэт бордын ужась лэсьтӥськонъя управление ужъёслэсь мынэмзэс но ӟечлыксэс ялан чакла » Ярослав Семёнов, Удмуртиысь кивалтэтлэн тӧроез Эмъяськонниез ӝутыны дасяськон ужъёс куартолэзь пумысен мынӥзы. Лэсьтӥськисьёс сюрес тупатӥзы, электроезъёс кыскизы, инъетлы гу гудӥзы. Ньыль этажъем юртлэн быдӟалаез 8 сюрс квадрат метр котыр луоз. Выль эмъяськонни калыкез 2024-тӥ арын кутыны кутскоз. Нунал ӵоже 500 пала адямиез эскерыны быгатозы. Эмъюртэ озьы ик лаборатори, дистанционно-консультативной центр, пыктосъёсын курадӟисьёслы юрттонъя центр интыяськозы. Тодэ вайытом, туэ сӥзьыл Удмуртиын вить выль амбулаториез пуктон ужъёсты сӥзьыл йылпумъялозы.   Тегъёс: Удмуртия ЯрославСемёнов эмъяськонниос лэсьтӥськон Сарапул  